Velika nagrada Rusije je dirka Svetovnega prvenstva Formule 1 od . V letih in je potekala dirka za Veliko nagrado, zmagala domači dirkač Georgij Suvorin in nemški dirkač Willy Scholl, oba z Benzom. Po koncu prve svetovne vojne in ruske državljanske vojne dirka ni več nikoli potekala. V zadnjih desetletjih so se že večkrat pojavile napovedi, da bi Rusija gostila dirko Svetovnega prvenstva Formule 1, prvič leta 1982 z Berniejem Ecclestonom, toda birokratske ovire so preprečile izpeljavo dirke, tako da je bila Velika nagrada Madžarske leta 1986 prva dirka Formule 1 za Železno zaveso. Leta 2001 je Vladimir Putin odobril izgradnjo dirkališča "Pulkovskoe Ring", toda projekt ni stekel, 30. septembra 2008 pa je bilo oznanjeno, da se je začela izgradnja dirkališča "Moscow Raceway", ki ga je konstruiral Hermann Tilke, dizajner več novejših dirkališč Formule 1. Oktobra 2010 sta Bernie Ecclestone in Vladimir Putin uradno podpisala pogodbo, po kateri bo dirka Svetovnega prvenstva Formule 1 za Veliko nagrado Rusije potekala v Sočiju od naprej. Prvo dirko za Veliko nagrado Rusije po sto letih je leta 2014 na Avtodromu Soči okoli olimpijskih objektov dobil Lewis Hamilton.